CELEX: C2007/117/06
Language: el
Date: 2007-05-26 00:00:00
Title: Υπόθεση C-96/07: Αίτηση για την έκδοση προδικαστικής αποφάσεως, την οποία υπέβαλε η Commissione tributaria provinciale στις 20 Φεβρουαρίου 2007 — Ecotrade spa κατά Agenzia Entrate Ufficio Genova 3

26.5.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 117/4
            
         Αίτηση για την έκδοση προδικαστικής αποφάσεως, την οποία υπέβαλε η Commissione tributaria provinciale στις 20 Φεβρουαρίου 2007 — Ecotrade spa κατά Agenzia Entrate Ufficio Genova 3
   (Υπόθεση C-96/07)
   (2007/C 117/06)
   Γλώσσα διαδικασίας: η ιταλική
   Αιτούν δικαστήριο
   Commissione tributaria provinciale
   Διάδικοι στην υπόθεση της κύριας δίκης
   
      Προσφεύγουσα: Ecotrade Spa
   
      Καθής: Agenzia Entrate Ufficio Genova 3
   Προδικαστικά ερωτήματα
   
               1)
            
            
               Απαγορεύει το άρθρο 17, το άρθρο 21, παράγραφος 1, και το άρθρο 22 της έκτης οδηγίας 77/388/ΕΟΚ του Συμβουλίου, της 17ης Μαΐου 1977 (1), περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών, ορθώς ερμηνευόμενα, εθνική κανονιστική ρύθμιση (εν προκειμένω το άρθρο 19 του π.δ. 633 της 26ης Οκτωβρίου 1972) η οποία θέτει ως προϋπόθεση για την άσκηση του δικαιώματος προς έκπτωση του φόρου προστιθέμενης αξίας ο οποίος οφείλεται από υπόχρεο στον φόρο στο πλαίσιο της ασκήσεως της επιχειρηματικής του δραστηριότητας, την τήρηση προθεσμίας (δύο ετών) και προβλέπει ως κύρωση για τη μη τήρηση της προθεσμίας την απόσβεση του δικαιώματος, με αναφορά, ιδίως, στις περιπτώσεις στις οποίες η απόκτηση του αγαθού ή της υπηρεσίας υπόκειται σε ΦΠΑ κατ' εφαρμογή μηχανισμού αντιστροφής της επιβαρύνσεως, ο οποίος επιτρέπει στη Διοίκηση να απαιτήσει την καταβολή του φόρου εντός (τετραετούς δυνάμει του άρθρου 57 του π.δ. 633/72) προθεσμίας μακρότερης από την προβλεπόμενη για την άσκηση του δικαιώματος προς έκπτωση από τον επιχειρηματία, ο οποίος έχει απολέσει το δικαίωμα προς έκπτωση λόγω παρόδου της εις βάρος του τασσόμενης προθεσμίας;
            
         
               2)
            
            
               Απαγορεύει το άρθρο 18, παράγραφος 1, στοιχείο δ', της έκτης οδηγίας 77/388/ΕΟΚ του Συμβουλίου, της 17ης Μαΐου 1977, ορθώς ερμηνευόμενο, εθνική κανονιστική ρύθμιση η οποία μεταξύ των «διατυπώσεων »τις οποίες προβλέπει το εν λόγω άρθρο για ρύθμιση του μηχανισμού αντιστροφής της επιβαρύνσεως, ο οποίος διέπεται από το άρθρο 17, παράγραφος 3, σε συνδυασμό με τα άρθρα 23 και 25 του π.δ. 633/72, περιλαμβάνει την τήρηση προθεσμίας για την άσκηση του δικαιώματος προς έκπτωση -ανάλογη με την προθεσμία που προβλέπει το άρθρο 19 του π.δ. 633/72- η οποία να βαρύνει αποκλειστικά τον φορολογούμενο;
            
         
      (1)  ΕΕ ειδ. έκδ. 09/001, σ. 49.